آجلیق و قوراق‌لیقلا موباریزه ائدن آفریقا اؤلکه‌سی سوما‌لی‌یه تورکیه‌دن کؤمک یاغیر.
دونیا سویه‌سینده باشلادیلان کؤمک کامپانیاسی چرچیوه‌سینده حرکته کئچن تورک هاوا یول‌لاری، 60 تون کؤرپه ماماسینی موگادیشویا چاتدیردی.
سوما‌لی‌ده قوراق‌لیق‌دان قایناق‌لانان آجلیغین ابعادلاری هر کئچن گون بؤیوگور.
میلیون‌لار اؤلومون خطینده.
سون 30 ایلین ان شدت‌لی قیت‌لیق تهلوکه‌سینه قارشی بین الخالق توپلوم حرکته کئچدی، تورکیه بؤلگه‌یه اوزادیلان کؤمک الینه لیدرلیک ائدیر.
توییتر و یوتوب 2 میلیونا یاخین اینسانین ایزلدیگی فران‌سیز ژئرومئ ژاررئ و 5 یولداشی دا "تورک هاوا یول‌لاری سوما‌لی‌یه کؤمک ائت" و "سوما‌لی اوچون سئوگی اوردوسو" آدلی کامپانیا‌لار باشلاددی.
تورک هاوا یول‌لاری‌دن کامپانیایا جواب گئجیکمه‌دی.
رسمی حسابین‌دان "سئوگی و کؤمک اوچون ائدیله‌جک سفرین چاغیریشینی آلدیق" مساژینی وئرن تورک هاوا یول‌لاری، 60 تون کؤرپه ماماسینی سوما‌لی‌نین پایتختی موگادیشویا چاتدیردی.
کامپانیانین 15-جی گونونده هدیه ائدیلن اؤلکه ساییسی 125ه، باغیشچی ساییسی 80 مینه چاتدی. کؤمک اوچون یارادیلان فوندا توپ‌لانان پولون مبلغی تخمینن 2.5 میلیون دو‌لارا یئتیشدی.
